GOROSPE ELEZKANO (EAJ, 2017-03-30):
Martínez, Hernández jaunak eta Elkarrekin Podemos taldeko guztioi dinotsuet, osoko zuzenketa aurkeztu deutsozue izaera sozial nabarmena daukan aurrekontu bateri, % 76a gastu sozialera zuzentzen dauana.
Kalitatezko osasuna, kalitatezko hezkuntza eta babes sozialerako eredu indartsu bat eta horretaz aparte, enplegua sortzeko eta garapen ekonomikorako hainbat partida.
Atzo bertan ezagutu genduan Jaurlaritzak legealdirako aurkeztu berri dauan ekonomia berpizteko eta enplegua sustatzeko plana, 8.800 milioi eurotakoa. Ez naiz Aurrekontuen partidak sakontasunean sartuko ordu erdi izan dituelako sailburuak berak hori defendatzeko, baina bai esango deutsuet, herritarraren gogoak eta borondatea eta ardurak zeintzuk diren jakiteko, herritarrak entzun behar direla.
Soziometroa pasa den astean agertu zen eta horri ikusi genduzan zeintzuk diren herritarren ardurak, eta zuek behin eta berriro, kritikatzen dituzuen murrizketak hamahirugarren lekuan dagoz hiru puntugaz herritarrentzat. Beraz, zuek ez dozue ondo ezagutzen herritarren ardurak diran.
Herritarrek ondo baino hobeto dakite zeintzuk diran euren lehentasunak eta zeintzuk diren Jaurlaritzaren lehentasunak eta ondo lerrotuta doazela. Langabeziaren aurkako neurriak, enplegua lortzeko neurriak, gizarte babeseko sistema indartzea, osasungintza, hezkuntza, etxebizitza, krisi ekonomikoa... Horiek direla eta oso ondo lerrotuta dagoalako.
Euskal gizarteak ondo baino hobeto daki Jaurlaritza honek zelango ahalegina eta gizarteak berak zelango esfortzu kolektiboa egiten dauan gizarte babeserako sistema indartsu bat mantentzeko. Ondo baino hobeto daki gizarte esklusioaren aurkako neurriak zenbaterainokoak diren.
90ean 20 milioi gastatzen genduzala edo inbertitzen genduzala honetan. 2008an 234 milioi euro zuzentzen genduzala honetarako eta, oraingo aurrekontuan 518 milioi euro zuzentzen doguzala horretarako eta hori herritarrek badakite euren borondatez eta euren esfortzu kolektiboaz egiten dalako.
Desberdintasunak aipatzen dozuez eta orain atera berri dago encuesta de pobreza y desigualdades sociales, euskal gizartekoa eta dio: "Entre 2014 y 2016 la recuperación del nivel de renta de los hogares vascos se traduce en general en una nítida mejora de los indicadores de riesgo de pobreza y ausencia de bienestar de mantenimiento ligados a la insuficiencia de ingresos".
Eta hau guztion esfortzuari eta ahaleginari esker da eta Jaurlaritzaren erakundeetatik, Jaurlaritzaren lidergoari esker.
Berdintasunaren esparrua ez nuke gure berriro ere aipatu barik utzi. Guretzat benetan oso garrantzitsua dalako arlo hori eta Jaurlaritzaren konpromisoa benetan sendoa dalako arlo honetan, eta Aurrekontuetan bertan ondo ikusi ahal dozue generoaren inpaktuaren azterketa sakona dalako, departamentuz departamendu zenbat egin dan, zenbat egiten gagozan, zenbat egin dan erakunde ezberdinetik, lankidetzatik, Jaurlaritza, Aldundiak, udaletatik eta ondo baino hobeto jakingo dozue zuok ere esparru horretan beste leku batzuetan zer gertatu dan.
Amaitzeko, esango deutsuet Euzko Alderdi Jeltzalearen ateak irekita dagozala, lehen esan deutsuedan moduan, elkarrizketarako, negoziaziorako... Baina horretarako zuok egin behar dozuela salto, jauzi kualitatibo bat. Irrealismotik errealismo politikora jo behar dozuela, proposamen konkretuak emon behar dozuezala, argudioak emon behar dozuezala guk eurei erantzun ahal izateko, koherenteak izan behar zariela, zuen ereduan zein dan erabaki behar dozuela eta esparru horretan gai izango gara elkarregaz Euskadiren mesederako aurrerantza joan gaitezen akordioak heltzeko.
Eskerrik asko.